Дюра Папгаргаї

Новосадски универзитетПериод творчосци1968—2006.Жанрипоезия, проза, драмаПохованиу Руским Керестуре

Дюра Папгаргаї (*11. новембра 1936—†15. марца 2008) писатель, новинар, главни и одвичательни редактор часопису за литературу, културу и дружтвени питаня Шветлосц, драмски дїяч и инициятор вецей културних манифестацийох.

 Биоґрафия 
Дюра Папгаргаї ше народзел у Руским Керестуре 11. новембра 1936. року. Оцец Дюра, мац Маґдалена, народзена Роман. Основну школу и нїзшу ґимназию закончел у своїм валалє (1943–1951), стредню физкултурну школу у Новим Садзе (1952–1956), дзе закончел студиї и дипломовал югославянску литературу на Филозофским факултету (1960–1964). Дюра Папгаргаї робел як наставнїк у основней школи у Вербаше и Руским Керестуре (1956–1959), потим як новинар у Редакциї новинох Руске словоРуске слово , тижньово новини (1963–1966), а вец як главни и одвичательни редактор обновеного часопису Шветлосц у НВП Руске слово, (1966–1993).Шветлосц, часопис за науку, литературу, културу и уметносц

Концом седемдзешатих и у першей половки осемдзешатих рокох источасно бул и гонорарни драматурґ, а потим як директор Драми Сербского народного театра у Новим Садзе (1979–1982). 

Свою театралну кариєру Дюра Папгаргаї започал ище як школяр керестурскей ґимназиї, алє перши його театрални наступ зазначени у средствох явного информованя аж 1956. року у Новим Садзе, а истого року – и у Вербаше. Як режисер є зазначени 1960. року у КПД Максим Горки у Новим Садзе, дзе режирал Ґоґольову Женїдбу, а як ґлумец-аматер започал свою активносц ище як школяр висших класох основней школи у Руским Керестуре, а предлужел у Новим Садзе, Вербаше, та знова Руским Керестуре, а закончел ю у Новим Садзе 1970. року. Єден є спомедзи найзначнєйших иницияторох снованя Аматерского руского театра Дядя зоз сценами у Новим Садзе и Руским Керестуре и длугорочни його уметнїцки руководитель. У тим  театре Дюра Папгаргаї и усовершел свойо режисерске искуство и ту витворел найвекшу часц  режийних постановкох.

Дюра Папгаргаї  бул инициятор вецей културних акцийох и манифестацийох як цо то Фестивал култури Червена ружа, Струни шерца - поетска манифестация у рамикох Червеней ружи, Драмски мемориял Петра Ризнича Дядї,Ґу 50. Драмскому мемориялу Петра Ризнича Дядї Перши коментари Костелникова єшень. У рамикох Рускей матки Папгаргаї иницировал Фестивал рускей монодрами],Руски фестивал малих сценских формох а вецей його инициятиви були витворени и у дїялносци Дружтва за руски язик, литературу и културу.Дружтво за руски язик, литературу и културу

До скорейчасовей пензиї Дюра Папгаргаї пошол 1993. року зоз длужносци главного и одвичательного редактора часопису Шветлосц. 

Умар 15. марца 2008. року у Новим Садзе. Поховани є 17. марца на теметове у Руским Керестуре. 

alt=Дюра Когут придал награду Дюрови Папгаргайови|thumb|389x389px|Дюра Когут придал награду Дюрови Папгаргайови

 Припознаня 
За свою плодну роботу на вецей польох култури Дюра Папгаргаї достал векше число значних наградох и припознаньох. Найзначнєйши медзи нїма то: Награда Невен (1980), Искри култури КПЗ Войводини (1982), Октоберска награда Городу Нового Саду (1984), Вукова награда КПЗ Сербиї (1996), Награда Александер Духнович (1997) и Награда за животне дїло Дружтва писательох Войводини.

 Творчосц 
Дюра Папгаргаї визначни поета, прозни и драмски писатель, литературни критичар, антолоґичар и театрални режисер. Автор є векшого числа кнїжкох поезиї и прози як за одроснутих, так и за дзеци. Написал 23 драми, котри му обявени, а скоро шицки и виводзени на сцени або на радию. Даєдни з його творох преложени и на други язики (сербски, словацки, росийски, мадярски, румунски, українски, летонски, єрменски).

 ЛИТЕРАТУРНИ ТВОРИ У ОКРЕМНИХ КНЇЖКОХ: 
1.Ту, такой при шерцу, писнї, 1969.

2.Олово, черешньов квет, писнї, 1974.

3.Нє дам свойо роки и квит, поезия о дзецох, 1977.

4.Тровач снох, писнї, 1978.

5.Конєц швета, приповедки о дзецинстве, 1980. и 1989.

6.Чуваре хмарох, поема, 1981.

7.Вина, приповедки, 1984 (по руски); Vina, 1984 (по словацки)

8.Ordas évek (Вовчи роки), вибор писньох, 1988 (по мадярски)

9.Образи на скори, руска трилоґия (три театрални фалати, поема Преклятство Косцелїска и авторов закончуюци коментар), 1988.

10.Наталка, дзивче хторе любело конї, сликовнїца за дзеци, 1989 (по руски), 1990 (по словацки), 1996 (по українски)

11.Путованє на юг, писнї, 1991. и 1998 (по руски), а на анґлийским 2006.Путованє на юг, писнїJourney to the south, poetry

12.У роси кощак сон, вибрани писнї, 1998.

13.Запор, вибрана проза, 1999.

14.Живи цинї, вибрани драми, 1999.

15.И сенком и прахом, изабране песме, избор приредио Драшко Ређеп, са русинског превео аутор, 2003.

16.Яй, Боже мой, яке я то вельке, писнї о дзецох и за дзеци, 2005.

17.Били янтар, писнї, 2006.

18.Збeгньoвчарe, припoвeдки, 2012.

 АНТОЛОҐИЇ, ПАНОРАМИ, ВИБОРИ: 
1.Антолоґия поезиї (зоз М. Ковачом и Дю. Латяком), 1963.

2.Митро Надь: Бакарни дзвон за Дунайом, вибор писньох, 1967.

3.Слунечни роки, вибор приповедкох за дзеци, вєдно зоз Дю. Варґом и Я. Рацом, 1969.

4.Дубока бразда, вибор приповедкох (зоз Дю. Латяком и Ю. Тамашом), 1975.

5.Там, коло Дунаю, вибор прози за преклад на українски язик (зоз М. М. Кочишом и Дю. Латяком), 1976.

6.Антолоґия рускей поезиї, 1984.

7.Доме, доме нєзабутни, вибор з рускей поезиї, лектира за шесту класу, 1987.

8.Ми, дзеци сторочя двацетого, вибор з рускей поезиї, лектира за седму класу, 1989.

9.През шицки поля, вибор з рускей поезиї, лектира за осму класу, 1989.

10.Гавриїл Костельник: Поезия, вибор писньох и студия, 1970.

11.Гавриї Костельник: Проза, вибор прозних творох, 1975.

12.Андри Гуздер Билянски: Винїцар, позберани твори, 2006.

 ОРИҐИНАЛНИ ДРАМСКИ ТВОРИ: 
1.Остац у себе, 1971.

2.Наволайце 316-24 (Телефон мой приятель), 1973.

3.Вистата конїца, 1974.

4.Бабки зоз слами, 1985.

5.Ровняцки соблазнї, 1988.

6.Агафия старого попа дзивка, 1988.

7.Мистични образи шестри Мариям, 1988.

8.Наталка дзивче хторе любело конї, радио драма, 1988.

9.Наталка кральовна пешацкого острова, радио драма, 1989.

10.Наталка глєда Дону, радио драма, 1990.

11.Наталка на Жобрачей гори

12.Птица бабица

13.На Буджацким мосце

14.На журки у баби Юли

15.Масонка з Куртого шору, монодрама, 2002.

16.Масонка на покути у Европи, монодрама, 2002.

17.Два карти за Єрусалим, 2004.

18.Далєко гвизда Габура, 2003.

19.Лапанє пилота, 2005.

20.Илия опозиция, монодрама, 2005.

21.Марка Збегньовчарка, монодрама, 2006.

22.Сказка о швиньскей бундави, 2006.

23.Теди кед Макаї ходзел ґу Ирини, 2008.

+ ҐЛУМЕЛ У ТИХ ФАЛАТОХ  Рок Театрални фалат Улога Место1956.Й. С. Попович: ЗЛА ЖЕНАСрета, чижмар Нови Сад1956.Й. С. Попович: ПОКОНДИРЕНА ТИКОВКАРужичич Вербас1957.М. В. Ґоґоль: ЖЕНЇДБАПодколєсин Вербас1957.Б. Дьордєвич: ХИЖА НА УГЛЄМича Вербас1960.М. В. Ґоґоль: ЖЄНЇДБАПодколєсин Нови Сад1961.Михайло Ковач: ОРАЧЕБаран Нови Сад1966.Максим Горки: НА ДНУСатин Руски Керестур1970.Славомир Мрожек: ПОЛИЦАЄПровокатор Нови Сад

+ РЕЖИРАЛ ТОТИ ТЕАТРАЛНИ ФАЛАТИ  Рок Театрални фалат Место Рок  Театрални фалат Место1960.М. В. Ґоґоль: ЖЕНЇДБА Нови Сад1975.Кита Буачидзе: ПРОВИНЦИЙНА ДЗИВКА Руски Керестур1962.Б. Нушич: ФРАҐМЕНТИ З АВТОБИОҐРАФИЇ Руски Керестур1977. М. В. Ґоґоль: РЕВИЗОР "1964.А. П. Чехов: ЗЛОНАМИРНЇК    "1978.Любомир Симович: ЧУДО У ШАРҐАНЄ Нови Сад1964.А. П. Чехов: ГИРУРҐИЯ "1979.Владимир Коростильов: ВАРШАВСКИ АЛАРМ "1964.Б. Ласкин: ДВОМЕ ТОВАРИШЕ "1979.Милица Новкович: КАМЕНЬ ЗА ПОД ГЛАВУ Шид1964.Й. Осек: НАЩИВА  Руски Керестур1979.Дю. Папгаргаї: ВИСТАТА КОНЇЦА Руски Керестур1965.Й.С.Попович: ЗЛА ЖЕНА "1983.Михайло Ковач: ОРАЧЕ, ОРАЧЕ "1965.А. П. Чехов: ПИТАНКИ   "1985.Станислав Стратиєв: АВТОБУС Нови Сад1965.Б. Нушич: АНАЛФАБЕТА  "1986.Борислав Пекич: НА ШАЛЄНИМ БИЛИМ КАМЕНЮ (Ґенералє и У Едену на востоку) Руски Керестур1967.Б. Нушич: ПОДОЗРИВА ОСОБА "1988.Александер Островски: ЛЄС "1968.Й. С. Попович: ЗЛА ЖЕНА "1988.Борислав Пекич: У ЕДЕНУ НА ВОСТОКУ "1969М. В. Ґоґоль: ЖЕНЇДБА "1991.Ян Їлек: МОЙ ДВОРЕЦ Нови Сад 1970.О. Коломиєц: ФАРАОНЄ "1991.Миленко Вучетич: ЛЮБИЦА ПЕРША ОСОБА  МНОЖИНИ "1972.Мирон Канюх: КОНЦЕРТ ЗА ПСА И ШМЕЦЕ Нови Сад1992.Борислав Пекич: ОБЕШЕНЯК "1975.Ґордан Михич: ЖОВТА "1995.Дю. Папгаргаї: РОВНЯЦКИ СОБЛАЗНЇ Руски Керестур

 ТЕКСТИ ЗА КОМПОЗИЦИЇ 
+ЧЕРВЕНА РУЖАУ народним духуРок Наслов писнї Автор музики1983.Шпя травиВладислав Надьмитьо1984.Вредзело пожицВладислав Надьмитьо1992.Били конїЮлин Бучко2002.Збегньовски ноциМирон Сивч2003.Хустка кветованаМирослав ПапУ забавним духуРок Наслов писнї Автор музики1981.Твой принц зоз сказкиВладислав Надьмитьо1983.Твой смуток и мнє швичку палїЮлин Бучко1984.Точни часЮлин Бучко1987.Любел сомЮлин Бучко2010.Поглєдам твою рукуВесна НадьЧервене пупчеРок Наслов писнї Автор музики1986.Лєм по модиЮлин Бучко1987.Хованє єдней жабиЮлин Бучко1987.Приватна зоо-заградаМихайло БодянецРужова заградкаРок Наслов писнї Автор музики1990.ТалМихал Лїкар2003.Збегньовски кветМирон Сивч2004.Збегньовски заградиМирон Сивч

 Литература 

 Гавриїл Колєсар: „Найважнєйше нам було цо ше на Ружи збувало од бини по остатнї шор ˮ, 30 червени ружи, НВУ Руске слово, Нови Сад, 1991, б. 121.

 P. R. Magocsi  and Ivan Pop: Papharhaї, „Diura/ Papharhaji, Đura,ˮ Aleksand D. Dulichenko, Encyclopedia of Rusyn History and Culture, University of Toronto, 2005, ISBN 0-8020-3556-3, p. 374.

 Вонкашнї вязи 
 Дюра Папгаргаї, биоґрафия на НАР

 Биоґрафия на вебсайту Руснаци У Панониї

 Биоґрафия по русийски автор Проф. др. хаб. А. Д. Дуличенко (Тарту)

 Дюра Латяк. Уцихла лира нашого барда. Шветлосц, часопис за науку, литературу, културу и уметносц, НВУ Руске слово, 2008/2. Нови Сад, 

 Любомир Медєши, "Дюра Папгаргаї", Руководзаци  Рускословци: Здогадованє и  власна обсервация 1960-1992, Шветлосц, часопис за науку, литературу, културу и уметносц, НВУ Руске слово,  Нови Сад, 2025, ISSN 0488-7557,  чис. 1, б. 64. 

 ДЮРА ПАПГАРГАЇ. Вебсайт Руске Слово, www.ruskeslovo.com 

 Тег: Дюра Папгаргаи. Русинська Веб-книга.

 Микола Мушинка, На здогадованє:  Дюра Папгаргаї, вебсайт Союзу Руснацох Українцох Сербиї, www.rusuk.org. 

 Жридла и вязи 
 Илейн Русинко (Elaine Rusinko): Папгаргайово Путованє на юг,  Journey to the South, Djura Papharhaji, 2006, Зборнїк роботох Studia Ruthenica 12 (25), 2007, б. 173-183.

 Седем керестурски долїни, поема

 Преклятство Косцелїска, поема

 Збегньовски ноци  2. верзия

 Любовна школа за початнїкох, рецитує Марина Барна

 Путованє на юг, даскельо писнї по руски и анґлийски, бок 16

 Ище даскельо Папгаргайово писнї 

 Ґалерия 

 Референци 


Катеґория:Руснаци у Сербиї
Катеґория:Керестурци
Катеґория:Писателє
Катеґория:Новинаре
Катеґория:Режисере
Катеґория:Поета
Катеґория:Дїяче у култури
Катеґория:Главни и одвичательни редакторе
Катеґория:Народзени 1936
Катеґория:11. новембер
Катеґория:15. марец
Катеґория:Умарли 2008